Държавен вестник, бр. 23, 2016 г., стр. 197

БРОЙ  23	
Д Ъ Р Ж А В Е Н  В Е С Т Н И К 	
СТР.  197  
Чл. 31. (1) При обосновано искане от орга-
ните за надзор на пазара по чл. 27, ал. 2 ЗТИП 
или от компетентен орган на друга държава 
членка вносителят предоставя на хартиен или 
на електронен носител цялата информация и 
документация, необходима за доказване на 
съответствието на дадено електрическо съо-
ръжение. Тази информация и документация 
се предоставя на органите за надзор на пазара 
по чл. 27, ал. 2 ЗТИП на български език или 
на език, на който е налична, при условие че 
е разбираем за тези органи.
(2) За нуждите на административно и/или 
административнонаказателно производство 
вносителят предоставя на български език 
информацията и документацията по ал. 1 на 
органите за надзор на пазара по чл. 27, ал. 2 
ЗТИП в определен от тях срок.
(3) По искане на органите по ал. 1 вноси-
телят оказва съдействие при всяко предприето 
действие за отстраняване на рисковете, свър-
зани с електрическите съоръжения, които е 
пуснал на пазара.
Раздел V
Задължения на дистрибутора
Чл. 32. Когато предоставя на пазара даде-
но електрическо съоръжение, дистрибуторът 
действа с дължимата грижа по отношение на 
изискванията на наредбата.
Чл. 33. Преди да предостави на пазара да-
дено електрическо съоръжение, дистрибуторът 
се уверява, че:
1. маркировката „CE“ е нанесена съгласно 
чл. 12;
2. електрическото съоръжение е при-
дружено от инструкции и информация за 
безопасност на български език и от другите 
изисквани документи;
3. производителят е изпълнил задължени-
ята си по чл. 17;
4. вносителят е изпълнил задълженията 
си по чл. 25.
Чл. 34. (1) Когато дистрибуторът счи-
та или има основание да счита, че дадено 
електрическо съоръжение не съответства на 
съществените изисквания по чл. 5, той не го 
предоставя на пазара, докато не бъде приве-
дено в съответствие.
(2) В случаите по ал. 1, когато електри-
ческото съоръжение представлява риск, дис-
трибуторът информира за това производителя 
или вносителя, както и органите за надзор 
на пазара.
Чл. 35. Дистрибуторът гарантира, че докато 
отговаря за дадено електрическо съоръжение, 
условията на съхранение или транспортиране 
не застрашават неговото съответствие със 
съществените изисквания по чл. 5.
Чл. 36. (1) Когато счита или има основание 
да счита, че дадено електрическо съоръжение, 
което е предоставил на пазара, не съответства 
на наредбата, дистрибуторът се уверява, че 
са предприети необходимите мерки за при-
веждането на електрическото съоръжение 
в съответствие, за изтеглянето му или за 
изземването му, както е целесъобразно за 
конкретния случай.
(2) В случаите по ал. 1, когато електри-
ческото съоръжение представлява риск, 
дистрибуторът незабавно информира за това 
органите за надзор на пазара по чл. 27, ал. 2 
ЗТИП и компетентните органи на държа-
вите членки, в които такива електрически 
съоръжения са предоставени на пазара, като 
предоставя подробна информация, по-специ-
ално за несъответствието на електрическото 
съоръжение с приложимите изисквания и за 
предприетите коригиращи действия.
Чл. 37. (1) При обосновано искане от ор-
ганите за надзор на пазара по чл. 27, ал. 2 
ЗТИП или от компетентен орган на друга 
държава членка дистрибуторът предоставя на 
хартиен или на електронен носител цялата 
информация и документация, необходима за 
доказване на съответствието на дадено елек-
трическо съоръжение.
(2) По искане на органите по ал. 1 дистри-
буторът оказва съдействие при всяко предпри-
ето действие за отстраняване на рисковете, 
свързани с електрическите съоръжения, които 
е предоставил на пазара.
ДОПЪЛНИТЕЛНИ РАЗПОРЕДБИ
§ 1. (1) По смисъла на наредбата:
1. „Предоставяне на пазара“ е всяка доставка 
на електрическо съоръжение за дистрибуция, 
потребление или използване на пазара на 
Европейския съюз в процеса на търговска 
дейност, срещу заплащане или безплатно.
2. „Пускане на пазара“ е предоставянето 
на електрическо съоръжение на пазара на 
Европейския съюз за първи път.
3. „Производител“ е всяко физическо или 
юридическо лице, което произвежда електри-
ческо съоръжение или което възлага проекти-
рането или производството на електрическо 
съоръжение и предлага това електрическо 
съоръжение на пазара със своето име или 
със своята търговска марка.
4. „Упълномощен представител“ е всяко 
физическо или юридическо лице, установено 
в Европейския съюз, което е упълномощено 
писмено от производител да действа от негово 
име във връзка с определени задачи.
5. „Вносител“ е всяко физическо или юри-
дическо лице, установено в Европейския съюз, 
което пуска на пазара на Европейския съюз 
електрическо съоръжение от трета държава.
6. „Дистрибутор“ е всяко физическо или 
юридическо лице във веригата на доставка, 
различно от производителя или вносителя, 
което предоставя електрическо съоръжение 
на пазара.